CELEX: 22006D0008
Language: hr
Date: 2006-01-27 00:00:00
Title: Odluka Zajedničkog odbora EGP-a br. 8/2006 od 27. siječnja 2006. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               45
            
         22006D0008
   
               L 092/29
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 8/2006
   od 27. siječnja 2006.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 7/1994 od 21. ožujka 1994. (1).
            
         
               (2)
            
            
               Odluka Komisije 2004/388/EZ od 15. travnja 2004. o dokumentu za transfer eksploziva unutar Zajednice (2), treba se unijeti u Sporazum.
            
         
               (3)
            
            
               Direktiva Komisije 2004/57/EZ od 23. travnja 2004. o identifikaciji pirotehničkih i drugih eksplozivnih sredstava radi provedbe ciljeva Direktive Vijeća 93/15/EEZ o usklađivanju odredbi koje se odnose na usklađivanje propisa o stavljanju na tržište i kontroli eksploziva za civilnu upotrebu (3), treba se unijeti u Sporazum,
            
         ODLUČIO JE:
   Članak 1.
   Iza točke 1. (Direktiva Vijeća 93/15/EEZ) u poglavlju XXIX. Priloga II. Sporazumu umeću se sljedeće točke:
   
               „2.
            
            
               
                  32004 D 0388: Odluka Komisije 2004/388/EZ od 15. travnja 2004. o dokumentu za transfer eksploziva unutar Zajednice (SL L 120, 24.4.2004., str. 43.).
            
         
               3.
            
            
               
                  32004 L 0057: Direktiva Komisije 2004/57/EZ od 23. travnja 2004. o identifikaciji pirotehničkih i drugih eksplozivnih sredstava radi provedbe ciljeva Direktive Vijeća 93/15/EEZ o usklađivanju odredbi koje se odnose na usklađivanje propisa o stavljanju na tržište i kontroli eksploziva za civilnu upotrebu (SL L 127, 29.4.2004., str. 73.).”
            
         Članak 2.
   Tekstovi Direktive 2004/57/EZ i Odluke 2004/388/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. siječnja 2006., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 27. siječnja 2006.
      
         
            Za Zajednički odbor EGP-a
         
         
            Predsjednik
         
         R. WRIGHT
      
   
   
      (1)  SL L 160, 28.6.1994., str. 1.
   
      (2)  SL L 120, 24.4.2004., str. 43.
   
      (3)  SL L 127, 29.4.2004., str. 73.
   
      (4)  Ustavni zahtjevi nisu navedeni.